TV-gids Donderdag 11 September 2014
JY LEES NOU TV-gids Donderdag 11 September 2014
18:00 Mike & Molly (M-Net): Mike leer 'n groot lewensles toe sy motor breek.
18:00 Villa Rosa (kykNET): Celeste maak 'n ontdekking wat skokgolwe deur die Villa stuur. Vicky hou van Stef se ambisie, maar sy maak dit duidelik dat hy haar nie moet afskeep nie. Marius probeer in die Rautenbach-krisis as bemiddelaar optree, maar besef daar lê 'n moeilike tyd voor. Carina begin haar van haar verantwoordelikhede onttrek. AJ se wêreld stort in duie toe Celeste 'n besluit oor hul toekoms maak.
18:30 Binnelanders (kykNET): Pippa neem 'n besluit oor die nuwe inslag wat die geselsprogram wil neem, en Karli word voor 'n ultimatum gestel. Zadie wens sy het liewer nooit iets gesê nie, en iemand soek antwoorde by Adler.
18:30 7de Laan (SABC 2): Paula is Thinus se oppasser vir die dag. Retief se optrede verneder Irma en Sonja in die openbaar.
19:30 Bravo! (kykNET): Die Bravo!-span kuier agter die skerms van Nadia Beukes, die nuwe Boer Soek 'n Vrou-aanbieder, se Lééf voorblad-fotosessie. Die voormalige Romanz-sanger Andre Venter jaag saam met die span resies en praat oor sy nuwe werk as aanbieder van JAM. En dan kuier hulle by nog 'n oud Romanz-lid, Adam Barnard.
20:30 The Ultimate Braai Master (e.tv): Die derde seisoen van Suid-Afrika se moeilikste buitemuurse kook-kompetisie begin vanaand, en 15 spanne met twee deelnemers elk het vandeesweek bymekaargekom vir hulle eerste ontmoeting.
22:00 Two And A Half Men (SABC 3): 'n Hedonistiese skrywer se lewe word drasties omgekeer toe sy broer en dié se 10-jarige seun by hom intrek.